**ИНФЛАЦИЯ И ИНДЕКСИ НА ПОТРЕБИТЕЛСКИТЕ ЦЕНИ ЗА**

**СЕПТЕМВРИ 2023 ГОДИНА**

*Месечната инфлация е -0.1%, а годишната инфлация е 6.3%. Инфлацията е измерена чрез ИПЦ, като месечната инфлация се отнася за септември 2023 г. спрямо предходния месец, а годишната инфлация е за септември 2023 г. спрямо същия месец на предходната година.*

*През септември 2023 г. спрямо предходния месец е регистрирано намаление на цените в групите: развлечения и култура (-10.1%) и ресторанти и хотели (-1.9%). Най- голямо е увеличението в групите: образование (+4.0%), транспорт (+2.7%), облекло и обувки (+0.6%), здравеопазване (+0.6%) и хранителни продукти и безалкохолни напитки (+0.5%).*

**Индекс на потребителските цени (ИПЦ)**

През септември 2023 г. **месечната инфлация** е -0.1% спрямо предходния месец, а **годишната инфлация** за септември 2023 г. спрямо септември 2022 г. е 6.3%[[1]](#footnote-1).

Инфлацията от началото на годината (септември 2023 г. спрямо декември 2022 г.) е 3.6%, а средногодишната инфлация за периода октомври 2022 - септември 2023 г. спрямо периода октомври 2021 - септември 2022 г. е 12.4%.

**Фиг. 1. Инфлация, измерена чрез ИПЦ, по месеци**

През септември 2023 г. спрямо предходния месец цените на стоките и услугите са се понижили в следните потребителски групи:

* развлечения и култура - намаление с 10.1%;
* ресторанти и хотели - намаление с 1.9%.

През септември 2023 г. спрямо предходния месец цените на стоките и услугите са се увеличили в следните потребителски групи:

* образование - увеличение с 4.0%;
* транспорт - увеличение с 2.7%;
* облекло и обувки - увеличение с 0.6%;
* здравеопазване - увеличение с 0.6%;
* хранителни продукти и безалкохолни напитки - увеличение с 0.5%;
* разнообразни стоки и услуги - увеличение с 0.3%;
* алкохолни напитки и тютюневи изделия - увеличение с 0.1%;
* жилища, вода, електроенергия, газ и други горива - увеличение с 0.1%;
* жилищно обзавеждане, стоки и услуги за домакинството и за обичайното поддържане на дома - увеличение с 0.1%.

Без промяна остават цените на стоките и услугите в група „Съобщения“.

През септември 2023 г. са се намалили цените на следните хранителни продукти: зрял лук - с 12.2%, пипер - с 10.3%, грозде - с 9.5%, кореноплодни зеленчуци (моркови и червено цвекло) - с 3.1%, ориз - с 2.9%, прясна и охладена риба - с 2.4%, ябълки - с 2.1%, кафе - с 2.1%, олио - с 2.0%, млечни масла - с 1.9%, брашно - с 1.6%, пълномаслено прясно мляко - с 1.6%, хляб „Добруджа“ - с 1.4%, леща - с 1.4%, какао - с 1.4%, сол - с 1.1%, яйца - с 1.0%, месо от домашни птици - с 0.8%, кисели млека - с 0.8%, ракии - с 0.8%, нискомаслено прясно мляко - с 0.7%, захар - с 0.7%, чай - с 0.7%, типов и ръжен хляб - с 0.5%, сладолед - с 0.5%, вина - с 0.4%, и други.

През септември 2023 г. са се увеличили цените на следните хранителни продукти: домати - с 8.1%, зеле - със 7.9%, пресни зеленчукови подправки - с 5.0%, други пресни зеленчуци (зелен фасул, тиквички и патладжан) - с 4.6%, зрял чесън - с 4.1%, цитрусови и южни плодове - с 3.4%, краставици - с 3.4%, листни зеленчуци - с 2.2%, маслини - с 1.6%, оцет - с 1.6%, маргарин - с 1.3%, малотрайни колбаси - с 1.2%, гъби - с 1.2%, мляно месо (кайма) - с 1.0%, минерална вода - с 0.7%, кашкавал - с 0.6%, месо от едър рогат добитък - с 0.5%, свинско месо - с 0.5%, шоколад - с 0.5%, извара - с 0.4%, плодови сокове - с 0.4%, бира - с 0.4%, сирене - с 0.3%, газирани напитки - с 0.3%, бял хляб - с 0.1%, и други.

През септември 2023 г. в групите на нехранителните стоки и услугите е регистрирано намаление на цените при: хотели във ваканционни центрове и курорти - с 32.5%, пакетни услуги за почивка и туристически пътувания - с 21.1%, международни полети - със 7.9%, перални и съдомиялни машини - с 2.1%, прахосмукачки - с 1.5%, почистващи и дезинфекционни средства (течни препарати за почистване на дома) - с 1.3%, бойлери - с 1.2%, телевизори - с 1.1%, обувки - с 0.6%, гуми за автомобили и велосипеди - с 0.5%, въглища - с 0.3%, дърва за отопление - с 0.3%, финансови услуги на банки и пощенски офиси - с 0.1%, и други.

През разглеждания месец в групите на нехранителните стоки и услугите е регистрирано увеличение на цените при: дизелово гориво - с 6.2%, висше образование - с 5.3%, газ пропан-бутан

за ЛТС - с 4.8%, бензин А95Н - с 4.5%, централно газоснабдяване - с 4.0%, автомобилен бензин А100Н - с 3.8%, кина и театри - с 3.1%, принадлежности за ЛТС - с 2.5%, хладилници - с 1.7%, метан за ЛТС - с 1.5%, облекло - с 1.3%, други пощенски услуги (куриерски услуги) - с 1.2%, пелети - с 1.0%, готварски печки - с 1.0%, мебели - с 0.9%, градинарство и цветарство - с 0.9%, велосипеди - с 0.8%, прахове за пране - с 0.7%, газообразни горива за битови нужди - с 0.5%, услуги в ресторанти и подобни заведения - с 0.5%, продукти за лична хигиена - с 0.4%, козметични продукти - с 0.3%, и други.

През септември 2023 г. е регистрирано увеличение на цените на лекарствените продукти с 0.7%. Цените на лекарските и стоматологичните услуги са се увеличили съответно с 0.6 и 0.1%.

**Хармонизиран индекс на потребителските цени** **(ХИПЦ)**

Според ХИПЦ през септември 2023 г. **месечната инфлация** е -0.3% спрямо предходния месец, а **годишната инфлация** за септември 2023 г. спрямо септември 2022 г. е 6.4%[[2]](#footnote-2).

Инфлацията от началото на годината (септември 2023 г. спрямо декември 2022 г.) е 4.2%, а средногодишната инфлация за периода октомври 2022 - септември 2023 г. спрямо периода октомври 2021 - септември 2022 г. е 10.8%.

**Фиг. 2. Инфлация, измерена чрез ХИПЦ, по месеци**

Според ХИПЦ през септември 2023 г. спрямо предходния месец цените на стоките и услугите са се понижили в следните потребителски групи:

* ресторанти и хотели - намаление с 6.5%;
* развлечения и култура - намаление с 4.6%;

Според ХИПЦ през септември 2023 г. спрямо предходния месец цените на стоките и услугите са се увеличили в следните потребителски групи:

* образование - увеличение с 4.2%;
* транспорт - увеличение с 1.8%;
* облекло и обувки - увеличение с 0.9%;
* здравеопазване - увеличение с 0.6%;
* хранителни продукти и безалкохолни напитки - увеличение с 0.5%;
* жилищно обзавеждане, стоки и услуги за домакинството и за обичайното поддържане на дома - увеличение с 0.3%;
* разнообразни стоки и услуги - увеличение с 0.3%;
* алкохолни напитки и тютюневи изделия - увеличение с 0.2%;
* жилища, вода, електроенергия, газ и други горива - увеличение с 0.1%.

Без промяна остават цените в група „Съобщения“.

**Индекс на цените за малката кошница (ИЦМК)**

Според **индекса на цените за малката кошница** през септември 2023 г. е регистрирано увеличение с 0.5% на месечна база и увеличение с 3.7% от началото на годината (септември 2023 г. спрямо декември 2022 година)[[3]](#footnote-3).

През септември 2023 г. цените на стоките и услугите от малката кошница за най-нискодоходните 20% от домакинствата са се променили спрямо предходния месец, както следва:

* хранителни продукти - увеличение с 0.7%;
* нехранителни стоки - увеличение с 0.6%;
* услуги - увеличение с 0.1%.

**Методологични бележки**

**Индексът на потребителските цени е официален измерител на инфлацията** **в Република България.** Той оценява общото относително изменение на цените на стоките и услугите, използвани от домакинствата за лично (непроизводствено) потребление, и се изчислява, като се прилага структурата на крайните парични потребителски разходи на българските домакинства. Основен източник на информация за разходите е изследването на бюджетите на домакинствата в страната. ИПЦ в година ***t*** се изчислява при структура на разходите от година ***t - 1*.**

**Хармонизираният индекс на потребителските цени** **е сравнима мярка на инфлацията на държавите от ЕС. Той е един от критериите за ценовата стабилност и за присъединяването на България към еврозоната.** ХИПЦ, както и ИПЦ, измерва общото относително изменение в равнището на цените на стоките и услугите. Двата индекса се изчисляват от една и съща кошница от стоки и услуги и от едни и същи цени, но се различават по използваните тегла. ХИПЦ се изчислява с тегла, представляващи относителните дялове по групи стоки на индивидуалното и колективното потребление на всички домакинства (включително институционалните и чуждестранните) на икономическата територия на страната. Основен източник на информация за теглата са данните от националните сметки. При изчисляването му за 2023 г. за тегла се използват данни за крайните парични потребителски разходи на домакинствата (КППРД) - вътрешна концепция за 2021 г., които са преразгледани и актуализирани, за да бъдат представителни за
2022 г., следвайки методологичните препоръки на Евростат относно конструирането на теглата на ХИПЦ в случай на големи промени на разходите на потребителите[[4]](#footnote-4).

В изпълнение на изискванията на Регламент (ЕС) № 2015/2010 **от началото на 2016 г. беше сменена базисната година за ХИПЦ** и всички индекси се изчисляват и публикуват **при база 2015 година.** Динамичните редове са преизчислени при новата базисна година и са публикувани на сайта на НСИ (www.nsi.bg).

**Индексът на цените за малката кошница** е измерител на средното относително изменение на цените на 100 социалнополезни и жизненонеобходими стоки и услуги. Теглата за изчисляване на този индекс представляват относителните дялове на паричните разходи на най-нискодоходните 20% от домакинствата. Източник на информацията за теглата е изследването на бюджетите на домакинствата в страната. Този индекс в година ***t*** се изчислява с тегла от година ***t - 1*.**

**Верижните** индекси на потребителските цени измерват изменението на цените през текущия месец спрямо предходния месец. Верижните индекси на потребителските цени са измерители на **месечната инфлация.**

**12-месечните** индекси на потребителските цениизмерват изменението на цените през текущия месец спрямо същия месец на предходната година. 12-месечните индекси на потребителските цени са измерители на **годишната инфлация.**

Индексите на потребителските цени **с натрупване от началото на годината** измерват изменението на цените през текущия месец спрямо декември на предходната година. Индексите на потребителските цени с натрупване от началото на годината са измерители на **натрупаната инфлация от началото на годината.** През декември всяка година 12-месечният индекс и индексът с натрупване от началото на годината са равни.

**Средногодишните** индекси на потребителските цени измерват средното изменение на цените за дванадесетте месеца на текущата година спрямо средното изменение на цените за дванадесетте месеца на предходната година. Средногодишните индекси на потребителските цени са измерители на **средногодишната инфлация.**

**Статистическа област: Инфлация и индекси на потребителските цени:**

[Инфлация и индекси на потребителските цени | Национален статистически институт (nsi.bg)](https://nsi.bg/bg/content/2445/%D0%B8%D0%BD%D1%84%D0%BB%D0%B0%D1%86%D0%B8%D1%8F-%D0%B8-%D0%B8%D0%BD%D0%B4%D0%B5%D0%BA%D1%81%D0%B8-%D0%BD%D0%B0-%D0%BF%D0%BE%D1%82%D1%80%D0%B5%D0%B1%D0%B8%D1%82%D0%B5%D0%BB%D1%81%D0%BA%D0%B8%D1%82%D0%B5-%D1%86%D0%B5%D0%BD%D0%B8)

**ИС ИНФОСТАТ: Потребителски цени:**

<https://infostat.nsi.bg/infostat/pages/module.jsf?x_2=68>

**Метаданни и методология:**

[Индекси на потребителските цени (ИПЦ) | Национален статистически институт (nsi.bg)](https://nsi.bg/bg/content/2507/%D0%BC%D0%B5%D1%82%D0%B0%D0%B4%D0%B0%D0%BD%D0%BD%D0%B8/%D0%B8%D0%BD%D0%B4%D0%B5%D0%BA%D1%81%D0%B8-%D0%BD%D0%B0-%D0%BF%D0%BE%D1%82%D1%80%D0%B5%D0%B1%D0%B8%D1%82%D0%B5%D0%BB%D1%81%D0%BA%D0%B8%D1%82%D0%B5-%D1%86%D0%B5%D0%BD%D0%B8-%D0%B8%D0%BF%D1%86)

**Калкулатори на инфлацията:**

[Калкулатори на инфлацията | Национален статистически институт (nsi.bg)](https://nsi.bg/bg/content/2538/%D0%BA%D0%B0%D0%BB%D0%BA%D1%83%D0%BB%D0%B0%D1%82%D0%BE%D1%80%D0%B8-%D0%BD%D0%B0-%D0%B8%D0%BD%D1%84%D0%BB%D0%B0%D1%86%D0%B8%D1%8F%D1%82%D0%B0)

**Приложение**

 **Таблица 1**

|  |
| --- |
| **Индекси на потребителските цени за септември 2023 година** |
|  |  |  |  |  | (Проценти) |
| **Потребителски групи** |  **Тегла**  | **IX.2023** |
| **август 2023 = 100** | **декември 2022 = 100** | **септември 2022 = 100** |
| **00** | **Общ ИПЦ** | **100.000** | **99.9** | **103.6** | **106.3** |
| 01 | Хранителни продукти и безалкохолни напитки | 31.198 | 100.5 | 105.2 | 110.5 |
| 02 | Алкохолни напитки и тютюневи изделия | 4.615 | 100.1 | 105.4 | 106.5 |
| 03 | Облекло и обувки | 3.996 | 100.6 | 98.9 | 105.2 |
| 04 | Жилища, вода, електроенергия, газ и други горива | 17.219 | 100.1 | 99.4 | 96.6 |
| 05 | Жилищно обзавеждане, стоки и услуги за домакинството и за обичайното поддържане на дома | 5.381 | 100.1 | 104.5 | 106.1 |
| 06 | Здравеопазване | 8.120 | 100.6 | 107.2 | 113.7 |
| 07 | Транспорт | 9.544 | 102.7 | 105.8 | 101.4 |
| 08 | Съобщения | 5.107 | 100.0 | 102.9 | 105.8 |
| 09 | Развлечения и култура | 5.069 | 89.9 | 93.3 | 107.0 |
| 10 | Образование | 0.330 | 104.0 | 107.0 | 109.0 |
| 11 | Ресторанти и хотели | 4.764 | 98.1 | 107.9 | 111.2 |
| 12 | Разнообразни стоки и услуги | 4.656 | 100.3 | 107.9 | 111.4 |
|  |  |  |  |  |
| Хранителни стоки | 32.435 | 100.5 | 105.2 | 110.4 |
| Нехранителни стоки | 36.889 | 100.9 | 102.9 | 104.4 |
| Обществено хранене | 4.284 | 100.5 | 107.6 | 111.6 |
| Услуги | 26.393 | 97.6 | 101.9 | 102.8 |

**Таблица 2**

|  |
| --- |
| **Хармонизирани индекси на потребителските цени за септември 2023 година** |
|  |  |  |  |  |  |  |
| **Потребителски групи** | **Тегла**  | **IX.2023** |
| **2015 = 100** | **август 2023 = 100** | **декември 2022 = 100** | **септември 2022 = 100** |
| **‰**  | **%** |
| **00** | **Общ ХИПЦ** | **1000.000** | **135.18** | **99.7** | **104.2** | **106.4** |
| 01 | Хранителни продукти и безалкохолни напитки | 238.994 | 166.80 | 100.5 | 105.6 | 110.8 |
| 02 | Алкохолни напитки и тютюневи изделия | 51.169 | 123.88 | 100.2 | 105.4 | 106.7 |
| 03 | Облекло и обувки | 35.637 | 106.31 | 100.9 | 99.3 | 105.3 |
| 04 | Жилища, вода, електроенергия, газ и други горива | 115.668 | 146.61 | 100.1 | 100.7 | 96.3 |
| 05 | Жилищно обзавеждане, стоки и услуги за домакинството и за обичайното поддържане на дома | 61.905 | 125.43 | 100.3 | 104.1 | 105.6 |
| 06 | Здравеопазване | 83.555 | 122.99 | 100.6 | 107.1 | 113.5 |
| 07 | Транспорт | 134.623 | 122.63 | 101.8 | 104.7 | 101.7 |
| 08 | Съобщения | 50.200 | 94.20 | 100.0 | 102.9 | 105.8 |
| 09 | Развлечения и култура | 79.503 | 117.00 | 95.4 | 98.1 | 104.0 |
| 10 | Образование | 17.724 | 148.50 | 104.2 | 106.5 | 108.8 |
| 11 | Ресторанти и хотели | 71.010 | 158.39 | 93.5 | 108.6 | 110.7 |
| 12 | Разнообразни стоки и услуги | 60.012 | 137.89 | 100.3 | 106.2 | 110.2 |

**Таблица 3**

|  |
| --- |
| **Верижни индекси на цените за малката кошница от 100 социалнополезни и жизненонеобходими стоки и услуги на най-нискодоходните 20% от домакинствата за септември 2023 година**  |
| (Проценти) |
| **Потребителски групи** |  **Тегла**  | **IX.2023** |
| **август 2023 = 100** |
| **Общ ИЦМК** | **100.000** | **100.5** |
| Хранителни продукти и безалкохолни напитки | 49.304 | 100.7 |
| Облекло и обувки | 4.182 | 100.2 |
| Жилища, вода, електроенергия, газ и други горива | 26.367 | 100.0 |
| Жилищно обзавеждане, стоки и услуги за домакинството и за обичайното поддържане на дома | 2.488 | 101.5 |
| Здравеопазване | 11.196 | 101.7 |
| Транспорт | 1.158 | 100.3 |
| Съобщения | 0.089 | 100.0 |
| Развлечения и култура | 0.551 | 100.5 |
| Разнообразни стоки и услуги | 4.665 | 99.3 |
|  |  |  |
| Хранителни стоки | 49.304 | 100.7 |
| Нехранителни стоки | 30.412 | 100.6 |
| Услуги | 20.284 | 100.1 |

1. Според методологията за индекса на потребителските цени (ИПЦ). За повече информация виж „Методологични бележки“ на стр. 5 и 6 и табл. 1 от Приложението. [↑](#footnote-ref-1)
2. Според методологията за хармонизирания индекс на потребителските цени (ХИПЦ). За повече информация виж „Методологични бележки“ на стр. 5 и 6 и табл. 2 от Приложението. [↑](#footnote-ref-2)
3. За повече информация виж „Методологични бележки“ на стр. 5 и 6 и табл. 3 от Приложението. [↑](#footnote-ref-3)
4. Guidance on the compilation of HICP weights in case of large changes in consumer expenditures, Eurostat, Directorate C, Macro-economic statistics, 3.02.2020:

<https://ec.europa.eu/eurostat/documents/10186/10693286/Guidance-on-the-compilation-of-HICP-weights-in-case-of-large-changes-in-consumer-expenditures.pdf>.

 [↑](#footnote-ref-4)